da en da nl ca da da da es da da da da da da da da da da da da da da da da da da sl de sl da da da da en da da da da da da da de da da da da da da da da da da da da da nl da en da da es nl da
Næstved Kommune samarbejder med RUC om uddannelse | Næstved Kommune
9.9.2022 11:46:33 CEST | Næstved Kommune
Næstved Kommune og Roskilde Universitet har netop underskrevet en samarbejdsaftale, som især skal styrke sammenhængen mellem uddannelse og arbejde.
Borgmester Carsten Rasmussen og rektor Hanne Leth Andersen underskriver samarbejdsaftalen.
Næstved Kommune har fokus på at blive en mere attraktiv uddannelsesby, hvor de studerende får bedre mulighed for at bringe deres viden aktivt i spil på arbejdsmarkedet, mens de studerer – fx ved at kombinere uddannelse og praktik. Samtidig har erhvervslivet i kommunen i stigende grad behov for kvalificeret arbejdskraft.
Derfor har kommunen indgået en samarbejdsaftale med RUC, hvor der er fokus på at forene uddannelse med konkret erfaring ude i erhvervsvirksomhederne.
Det er især inden for fagområder som bæredygtighed, offentlig forvaltning, sundhed og byudvikling, at der er et stigende behov for arbejdskraft og andre spændende dilemmaer, som det giver god mening at kigge på i samarbejdet.
I løbet af efteråret vil en arbejdsgruppe kortlægge, hvilke fagområder det vil give god mening at samarbejde om. Herefter vil de se på, hvilke kandidatuddannelser på RUC, der bedst matcher disse ønsker. Og hvordan det kan kobles med erhvervsvirksomhederne – fx ved at bringe erhvervslivet ind som undervisere eller tilbyde praktik, studiejobs og projekter til de studerende.
- Jeg ser er stort potentiale i samarbejdet med RUC. Der er en god styrke og synergi i, at de unge kan koble det, de lærer på uddannelsen, med det, de lærer på virksomhederne. Samtidig giver det vores erhvervsvirksomheder mulighed for at få helt ny viden gennem forskning.
Det gør Næstved til en endnu mere attraktiv uddannelsesby, og det giver erhvervslivet bedre adgang til den nyeste viden og den arbejdskraft, som de efterspørger. Det styrker de unge, det styrker erhvervslivet, og det styrker hele kommunen, udtaler borgmester Carsten Rasmussen.
- Roskilde Universitet og Næstved Kommune har allerede gode erfaringer med, at studerende og forskere samarbejder om projekter, både med kommune og lokale virksomheder. Med den nye aftale rykker vi til næste niveau, fx med uddannelsespartnerskaber. Vi skal skabe tværfaglig viden ved at arbejde med problemstillinger i virkeligheden, fx inden for nærhed i sundhed, by- og landudvikling, grøn omstilling og offentlig forvaltning. Det er vejen til at løfte opgaven som Sjællands universitet,” siger rektor Hanne Leth Andersen.
Samarbejde om udvikling og forskning
Samarbejdsaftalen handler også om, at Næstved Kommune og RUC vil undersøge mulighederne for fælles udviklings- og forskningsprojekter i samarbejde med erhvervslivet. Det kan ske i form af større eller mindre forskningsprojekter eller ph.d.-projekter, der kan hjælpe erhvervsvirksomhederne og kommunen med at få viden, som ikke er tilgængelig i dag.
Det kan fx være viden om, hvordan vi udvikler vores erhvervsliv i en mere bæredygtig retning, hvordan vi udvikler havneområdet og bymidten, hvordan vi sikrer de bedste sundhedsmæssige vilkår for unge og ældre, osv.
Samarbejdet har tre mål:
Hæve uddannelses- og vidensniveauet gennem udvikling af nye uddannelsesindsatser.
Fremme lokalt vækstpotentiale gennem vidensamarbejde med erhvervslivet og institutioner.
Understøtte samarbejdet mellem den kommunale praksis og RUCs uddannelse og forskning.
Jan MilandtDirektør for skole og dagtilbud, børn og unge samt kultur og borgerservice i Næstved Kommune
Tlf:29 47 23 91jbmije@naestved.dk
Tlf:21 60 38 26akrbou@naestved.dk
Allan GrønbækLeder af RUC Eksterne samarbejder
Tlf:46 74 33 32allang@ruc.dk
Borgmester Carsten Rasmussen og rektor Hanne Leth Andersen underskriver samarbejdsaftalen.
Information om Næstved Kommune
Følg pressemeddelelser fra Næstved Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Næstved Kommune
Hvem præmieres i år for god arkitektur og bevaring?19.9.2022 15:34:45 CEST | Pressemeddelelse
12 bygninger spredt over hele kommunen er i år nomineret til Næstved Kommunes ”Præmiering af God Arkitektur – Næstved Kommune og by”, og mandag den 3. oktober præmieres fire af bygningerne til Arkitekturens Dag på Rønnebæksholm.
Næstved bliver årets Grand Prix By 202313.9.2022 09:03:33 CEST | Pressemeddelelse
Lørdag den 11. februar sender DR Dansk Melodi Grand Prix direkte fra Arena Næstved. Lørdag den 18. februar gælder det børnenes MGP, som også afholdes i Næstved.
Gratis støbe-værksted på Axeltorv6.9.2022 12:00:43 CEST | Pressemeddelelse
Lørdag den 10. september kan du prøve kræfter med at støbe i beton. Det er gratis, og alle er velkomne i værkstedet på Axeltorv kl. 10-16.
Ringsted, Slagelse og Næstved Kommuner samarbejder om at hylde veteraner og støtte og hjælpe dem i job6.9.2022 10:44:08 CEST | Pressemeddelelse
Ringsted, Slagelse og Næstved Kommuner er alle med, når der i september og oktober afvikles Veteran Match landet over. De tre kommuner har indledt et samarbejde for at støtte danske soldaterveteraners kamp for en bedre tilværelse og hjælpe dem med at komme i beskæftigelse til en jobmatchdag.
1.400 børn skal være med til Næssi-ugen5.9.2022 15:35:35 CEST | Pressemeddelelse
Børnekulturhuset inviterer for første gang til en hel uge med Næssi-aktiviteter rundt omkring i kommunen fra den 12. til 16. september. Samtidig får en helt ny musikvideo med Næssi præmiere på Næssi's App.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022